smcproject/ml-wiki-sentences huggingface dataset:
സിതി ഹർദിയന്തി ഹസ്തുതി, സിഗിത് ഹർജോജുദന്തോ, ബാംബങ്ക് ത്രഹത്മോദ്‌ജോ, സിതി ഹെദിയതി ഹരിയദി, ഹുതോമോ മൻദല പുത്ര, സിതി ഹുതമി ഇൻദങ് അദിനിൻഗ്‌സിഹ് എന്നിവരാണ് മക്കൾ.
മൂത്ത മകളായ സിതി ഹർദിയന്തി ഹസ്തുതി 1998 മാർച്ച് 14 മുതൽ ഇന്തോനേഷ്യയുടെ സോഷ്യൽ അഫേഴ്‌സ് മന്ത്രിയായിരുന്നു.
നാലാമത്തെ മകളായ സിതി ഹെദിയതി ഹരിയദി വ്യാപകമായി അറിയപ്പെടുന്നത് തിതീക് സുഹാർത്തോ എന്ന പേരിലാണ്.
ഇന്തോനേഷ്യൻ ആർട് ഫൗണ്ടേഷൻ മേധാവിയും ടെലിവിഷൻ കമന്റേറ്ററുമാണ് ഇവർ.
സുഹാർത്തോയുടെ ഇളയ പുത്രനായ ഹുതോമോ മൻദല പുത്ര ഇന്തോനേഷ്യൻ സുപ്രീംകോടതി ജഡ്ജിയായിരുന്ന സൈഫുദ്ദീൻ കർതസസ്മിതയെ വധിച്ച കേസിൽ 2002ൽ കുറ്റവാളിയായിരുന്നു.
1996 ഏപ്രിൽ 28ന് മരണപ്പെട്ടു.
മധ്യ ജാവയിൽ കരനന്യാർ റിജൻസിയിലുള്ള സുഹാർത്തോയുടെ ശവകുടീര സമുച്ചയമായ അസ്താന ഗിരിബങ്കുൻ സുഹാർത്തോ മൗസോളിയം കോംപ്ലക്‌സിന് സമീപമാണ് സിതി ഹർതിനയേയും അടക്കം ചെയ്തിരിക്കുന്നത്.
അവലംബം പുറംകണ്ണികൾ (in Indonesian) Biography on TokohIndonesia.com Archived 2006-11-21 at Archive.is 1996 news:Madame Ten was buried Archived 2008-03-02 at the Wayback Machine .
കുറിപ്പ് Suharto: A Political Biography .
Robert Edward Elson.
Cambridge University Press, 2001.
ISBN 0-521-77326-1 Siti Hartinah Soeharto : First Lady of Indonesia .
Abdul Gafur.
PT.
Citra Lamtoro Gung Persada, 1992.
ISBN unknown Who's Who in Indonesia .
Mahiddin Mahmud.
Gunung Agung, 1990.
ISBN unknown
സിത്തി നൂർബയ ഇംഗ്ലീഷ് വിലാസം https://ml.wikipedia.org/wiki/Sitti_Nurbaya
മാരാ റുസ്ലിയുടെ ഒരു ഇന്തോനേഷ്യൻ പ്രണയ നോവലാണ് സിത്തി നൂർബയ : കാസിഹ് തക് സാമ്പായി (സിറ്റി നൂർബയ: യാഥാർത്ഥ്യമാക്കാത്ത പ്രണയം, പലപ്പോഴും ചുരുക്കി സിറ്റി നൂർബയ അല്ലെങ്കിൽ സിതി നൂർബയ; യഥാർത്ഥ അക്ഷരവിന്യാസം സിറ്റി നോർബജ).
1922-ൽ ഡച്ച് ഈസ്റ്റ് ഇൻഡീസിന്റെ സർക്കാർ ഉടമസ്ഥതയിലുള്ള പ്രസാധകനും സാഹിത്യ ബ്യൂറോയുമായ ബലായ് പുസ്തകയാണ് ഇത് പ്രസിദ്ധീകരിച്ചത്.
പടിഞ്ഞാറൻ സുമാത്രൻ മിനാങ്കബൗവിന്റെയും 17-ആം നൂറ്റാണ്ടിൽ ഇന്തോനേഷ്യയെ വിവിധ രൂപങ്ങളിൽ നിയന്ത്രിച്ചിരുന്ന ഡച്ച് കൊളോണിയലുകളുടെയും സംസ്കാരങ്ങൾ കൃതിയുടെ രചനയിൽ എഴുത്തുകാരനനെ സ്വാധീനിച്ചു.
മറ്റൊരു സ്വാധീനം രചയിതാവിന്റെ കുടുംബത്തിനുള്ളിൽ അദ്ദേഹത്തിന് നേരിട്ട ഒരു നെഗറ്റീവ് അനുഭവമായിരിക്കാം; ഒരു സുന്ദനീസ് സ്ത്രീയെ ഭാര്യയായി തിരഞ്ഞെടുത്ത ശേഷം, റുസ്ലിയുടെ കുടുംബം അദ്ദേഹത്തെ പഡാങ്ങിലേക്ക് തിരികെ കൊണ്ടുവരികയും അദ്ദേഹത്തിനുവേണ്ടി തിരഞ്ഞെടുത്ത ഒരു മിനാങ്കബാവു സ്ത്രീയെ വിവാഹം കഴിക്കാൻ നിർബന്ധിക്കുകയും ചെയ്തു.
ഒരുമിച്ചു ജീവിക്കാൻ കൊതിക്കുന്ന കൗമാരപ്രായക്കാരായ സംസുൽ ബഹ്‌രിയുടെയും അയാളുടെ കാമുകി സിത്തി നൂർബയയുടെയും കഥയാണ് സിത്തി നൂർബയ പറയുന്നത്, അവർ ഒരുമിച്ചു ജീവിക്കാൻ ആഗ്രഹിക്കുന്നുവെങ്കിലും ശംസുൽ ബഹ്‌രി ബറ്റാവിയയിലേക്ക് പോകാൻ നിർബന്ധിതനായതിനെ തുടർന്ന് വേർപിരിഞ്ഞു.
അധികം താമസിയാതെ, നൂർബയ തന്റെ പിതാവിനെ കടത്തിൽ നിന്ന് രക്ഷിക്കാനുള്ള ഒരു മാർഗമായി ദുരുപയോഗം ചെയ്യുന്നവനും ധനികനുമായ ഡാറ്റ്ക് മെറിംഗിഹിനെ വിവാഹം കഴിക്കാൻ അസന്തുഷ്ടിയോടെ സ്വയം സമർപ്പിക്കുകയും അവൾ പിന്നീട് മെറിംഗിയാൽ കൊല്ലപ്പെടുകയുംചെയ്യുന്നു.
ഇപ്പോൾ ഡച്ച് കൊളോണിയൽ ആർമിയിലെ അംഗമായ സംസുൽബഹ്‌രി ഒരു കലാപത്തിനിടെ ദാതുക് മെറിംഗിഹിനെ കൊല്ലുകയും തനിക്കേറ്റ മുറിവുകളാൽ അയാൾ മരിക്കുകയും ചെയ്യുന്നതോടെയാണ് ഈ നോവൽ അവസാനിക്കുന്നത്.
ഔപചാരികമായ മലായ് ഭാഷയിൽ എഴുതിയതും പാന്റൂൺസ്, സിറ്റി നൂർബയ തുടങ്ങിയ പരമ്പരാഗത മിനാങ്കബൗ കഥപറച്ചിൽ സങ്കേതങ്ങൾ ഉൾപ്പെടെ, കൊളോണിയലിസം , നിർബന്ധിത വിവാഹം, ആധുനികത എന്നീ വിവിധ വിഷയങ്ങളെ ഈ നോവൽ സ്പർശിക്കുന്നു.
പ്രസിദ്ധീകരണത്തിന് ശേഷം നല്ല സ്വീകാര്യത ലഭിച്ച സിറ്റി നൂർബയ ഇന്തോനേഷ്യൻ ഹൈസ്കൂളുകളിൽ പഠിപ്പിക്കുന്നത് തുടരുന്നു.
റോമിയോ ആൻഡ് ജൂലിയറ്റിനോടും ബട്ടർഫ്ലൈ ലവേഴ്‌സുമായും ഈ നോവൽ താരതമ്യപ്പെടുത്തിയിട്ടുണ്ട്.
വെറ്ററിനറി സയൻസിൽ ബിരുദം നേടിയ കുലീന പശ്ചാത്തലത്തിൽ നിന്നുള്ള ഡച്ച് വിദ്യാഭ്യാസം നേടിയ മിനങ്കബാവു മരഹ് റുസ്ലിയാണ് സിത്തി നൂർബയ എഴുതിയത്.
ഡച്ച് വിദ്യാഭ്യാസം അദ്ദേഹത്തെ യൂറോപ്യനാക്കാൻ പ്രേരിപ്പിച്ചു.
അദ്ദേഹം ചില മിനാങ്കബൗ പാരമ്പര്യങ്ങൾ ഉപേക്ഷിച്ചു.
എന്നാൽ സമൂഹത്തിലെ സ്ത്രീകളുടെ കീഴ്വഴക്കത്തെക്കുറിച്ചുള്ള അദ്ദേഹത്തിന്റെ വീക്ഷണമല്ല.
ഇന്തോനേഷ്യൻ സോഷ്യലിസ്റ്റ് സാഹിത്യ നിരൂപകനായ ബക്രി സിരേഗർ പറയുന്നതനുസരിച്ച്, റുസ്ലിയുടെ യൂറോപ്യൻവൽക്കരണം അദ്ദേഹം സിത്തി നൂർബയയിൽ ഡച്ച് സംസ്കാരത്തെ വിവരിച്ചതിനെയും രണ്ട് നായകന്മാർ ചുംബിക്കുന്ന ഒരു രംഗത്തെയും ബാധിച്ചു.
ഇന്തോനേഷ്യൻ സാഹിത്യത്തിന്റെ ഡച്ച് വിമർശകനും ഇന്തോനേഷ്യൻ സർവകലാശാലയിലെ അധ്യാപകനുമായ എ. ട്യൂവ്, പാന്റൂണുകളുടെ (മലായ് കാവ്യരൂപം) ഉപയോഗിക്കുന്നത് റുസ്ലിയെ മിനാങ്കബൗ വാമൊഴി സാഹിത്യ പാരമ്പര്യത്താൽ വളരെയധികം സ്വാധീനിച്ചിട്ടുണ്ടെന്ന് കാണിക്കുന്നു.
അതേസമയം വിപുലീകൃത സംഭാഷണങ്ങൾ മുസ്യാവാരയുടെ പാരമ്പര്യത്തിൽ നിന്നുള്ള സ്വാധീനം കാണിക്കുന്നു (ഒരു കരാറിലെത്താൻ ഒരു സമൂഹത്തിന്റെ ആഴത്തിലുള്ള ചർച്ചകൾ).
Explanatory notes അവലംബം
സിതാൻഡ ഇംഗ്ലീഷ് വിലാസം https://ml.wikipedia.org/wiki/Sitanda
ആഫ്രിക്കൻ മൂവി അക്കാദമി അവാർഡ് ജേതാവ് അലി നുഹു സംവിധാനം ചെയ്ത് ഫിഡൽ അക്‌പോം എഴുതി 2006-ൽ പുറത്തിറങ്ങിയ നൈജീരിയൻ സാഹസിക / നാടക ചിത്രമാണ് സിതാൻഡ .
മികച്ച ചിത്രം, മികച്ച നൈജീരിയൻ ചിത്രം, മികച്ച സംവിധായകൻ, മികച്ച ഒറിജിനൽ തിരക്കഥ എന്നിവയുൾപ്പെടെ 2007-ലെ മൂന്നാം ആഫ്രിക്ക മൂവി അക്കാദമി അവാർഡിൽ 9 നോമിനേഷനുകൾ ലഭിക്കുകയും 5 അവാർഡുകൾ നേടുകയും ചെയ്തു.
അവലംബം പുറംകണ്ണികൾ സിതാൻഡ ഇന്റർനെറ്റ് മൂവി ഡാറ്റാബേസിൽ
സിത്താര (ചലച്ചിത്രനടി) ഇംഗ്ലീഷ് വിലാസം https://ml.wikipedia.org/wiki/Sithara_(actress)
ഒരു മലയാളം, തമിഴ്, തെലുങ്ക്, കന്നട ചലച്ചിത്ര അഭിനേത്രിയാണ് സിത്താര .
തിരുവനന്തപുരം ജില്ലയിലെ കിളിമാനൂർ കൊട്ടാരത്തിനു സമീപം ഒരു പുരാതന നായർ കുടുംബത്തിൽ ജനിച്ചു.
അച്ഛൻ:പരമേശ്വരൻ നായർ, അമ്മ:വത്സല, സഹോദരങ്ങൾ:പ്രതീഷ്, അഭിലാഷ്.
ലൂർദ് മൗണ്ട് സ്കൂളിൽ ഒൻപതാം ക്ലാസ് വിദ്യാഭ്യാസത്തിനിടയിലാണ് 1984 - ൽ കാവേരി എന്ന മലയാളചലച്ചിത്രത്തിൽ, ആദ്യമായി അഭിനയിക്കുന്നത്.
അക്കാലത്ത് മോഹിനിയാട്ടം അഭ്യസിച്ചിരുന്ന കലാലയത്തിൽ രാജീവ് നാഥ് പുതുമുഖങ്ങളെ തിരഞ്ഞുവന്നപ്പോളാണ് സിത്താരയെ സിനിമയിലേക്ക് ക്ഷണിക്കുന്നത്.
ബാലചന്ദറിന്റെ പുതു പുതു അർത്ഥങ്ങൾ എന്ന ചിത്രത്തിലാണ് തമിഴിൽ ആദ്യമായി അഭിനയിക്കുന്നത്.
അഭിനയിച്ച ചലച്ചിത്രങ്ങൾ വർഷം ചലച്ചിത്രം ഭാഷ കഥാപാത്രം സംവിധാനം 2009 ഭാര്യ ഒന്ന് മക്കൾ മൂന്ന് മലയാളം രാജസേനൻ 1999 ചിന്ന ദുരൈ തമിഴ് 1999 പടയപ്പ തമിഴ് കെ.എസ്. രവികുമാർ 1999 പഞ്ചപാണ്ഡവർ മലയാളം യമുന 1997 ഗുരു മലയാളം രാജീവ് അഞ്ചൽ 1993 ഭാഗ്യവാൻ മലയാളം അമ്മു സുരേഷ് ഉണ്ണിത്താൻ 1993 ചമയം മലയാളം ലിസ ഭരതൻ 1993 കസ്റ്റംസ് ഡയറി മലയാളം ടി.എസ്. സുരേഷ് ബാബു 1993 ജേർണലിസ്റ്റ് മലയാളം രഞ്ജിനി മേനോൻ വിജി തമ്പി 1991 എഴുന്നള്ളത്ത് മലയാളം ഹരികുമാർ 1990 ഒരുക്കം മലയാളം ഭാഗി കെ. മധു 1989 ജാതകം മലയാളം മാലിനി സുരേഷ് ഉണ്ണിത്താൻ 1989 വചനം മലയാളം മായ ലെനിൻ രാജേന്ദ്രൻ 1989 മുത്തുക്കുടയും ചൂടി മലയാളം ബൈജു തോമസ് 1989 നാടുവാഴികൾ മലയാളം രമ ജോഷി 1989 പുതു പുതു അർഥങ്ങൾ തമിഴ് കെ. ബാലചന്ദർ 1989 പുതിയ കരുക്കൾ മലയാളം സിന്ധു ചന്ദ്രശേഖർ 1988 മുക്തി മലയാളം ശോഭ 1988 പടിപ്പുര മലയാളം 1989 മഴവിൽക്കാവടി മലയാളം അമ്മിണിക്കുട്ടി സത്യൻ അന്തിക്കാട് മനസു മമത തെലുഗു പുതിയ വസന്തം തമിഴ് സ്നേഹ കോശം തെലുഗു സംബ തെലുഗു അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Sithara
സിത്താർ ഇംഗ്ലീഷ് വിലാസം https://ml.wikipedia.org/wiki/Sitar
ഉത്തരേന്ത്യയിൽ ഏറ്റവും പ്രചാരമേറിയ സംഗീതോപകരണമാണ് സിത്താർ .
700ഓളം വർ‌ഷത്തെ പാരമ്പര്യം ഇത് അവകാശപ്പെടുന്നു.
നീണ്ട കഴുത്തും 20 ലോഹനിർ‌മ്മിത ഫ്രെറ്റുകളും ആറോ ഏഴോ മുഖ്യതന്ത്രികളും ഇതിനുണ്ട്.
13ആർദ്രതന്ത്രികളും ഇതിൽ കാണാം.
രാഗത്തിന്റെ സ്വരസ്ഥാനങ്ങൾ‌ക്കനുസരിച്ച് ഇവ ചിട്ടപ്പെടുത്തി വെച്ചിരിയ്ക്കും.
ഫ്രെറ്റുകൾ‌ക്കിടയിലൂടെ മീട്ടുമ്പോഴാണ് ശ്രുതിവ്യത്യാസം സംഭവിയ്ക്കുന്നത്.
മിർസാബ് എന്ന പ്രത്യേക രീതിയിൽ വളച്ച ഒരു കമ്പിയുപയോഗിച്ചാണ് സിത്താർ വാദിക്കുന്നത്.
സിത്താറിന്റെ പ്രാഗ്‌രൂപം വീണയാണ് .
സിത്താർ രൂപകല്പന ചെയ്തിരിയ്ക്കുന്നത് അമീർ ഖുസ്രു ആണെന്ന് കരുതപ്പെടുന്നു.
പ്രമുഖർ ഉസ്താദ് വിലായത്ത് ഖാൻ ഉസ്താദ് അലാവുദ്ദീൻ ഖാൻ പണ്ഡിറ്റ് രവിശങ്കർ ഷഹീദ് പർവെസ് ഉസ്താദ് ഇം‌റാദ് ഖാൻ ഉസ്താദ് അബ്ദുൾ ഹാലിം സഫർ ഖാൻ ഉസ്താദ് റയിസ് ഖാൻ പണ്ഡിറ്റ് ദേബുചൗധരി അനുഷ്ക ശങ്കർ പണ്ഡിറ്റ് നിഖിൽ ബാനർജി പാർത്ഥ പ്രതിം റോയ് പണ്ഡിറ്റ് കുശാൽ ദാസ് അവലംബം മിസ്രാബ് മിസ്രാബ് സിത്താറിന്റെ അടിഭാഗം
സിദി മഹ്രെസ് ഖെല്ലൊവ്വ മോസ്ക് ഇംഗ്ലീഷ് വിലാസം https://ml.wikipedia.org/wiki/Sidi_Mahrez_Khelloua_Mosque സിദി മഹ്രെസ് ഖെല്ലൊവ്വ മോസ്ക്
ടുണീഷ്യയിലെ ടുണിസിലുള്ള ഒരു മോസ്കാണ് സിദി മഹ്രെസ് ഖെല്ലൊവ്വ മോസ്ക് (അറബി:(خلوية سيدي محرزمسجد‎‎) സ്ഥിതിചെയ്യുന്ന സ്ഥലം
ടുണിസ് മെദീനയിലെ തെക്ക്ഭാഗത്ത് നഗരത്തിന്റെ ബാബ് ജെദീദ് ഭാഗത്ത് സിദി അയ്ദ് തെരുവിലെ നമ്പർ 13 കെട്ടിടമാണ് ഈ മോസ്ക്.
ഈ മോസ്ക് സ്ഥാപിച്ച മുഹമ്മദ് മഹ്രെസ് ഇബിൻ ഖലീഫിന്റെ  ( അറബി : أبو محمد محرز بن خلف‎‎) പേരിലാണ് ഇത് അറിയപ്പെടുന്നത്.
സിദി മഹ്രെസ് മെദീനയിലെ സുൽത്താൻ എന്നാണ് അറിയപ്പെടുന്നത്.
ഇമാമുകളും ഷെയ്ഖ്കളും ദിവസങ്ങളോളം നീളുന്ന അവരുടെ ധ്യാനം നടത്തുന്ന സ്ഥലങ്ങളാണ് സൂഫിലോകത്തെ ഖെല്ലൊവ്വ.
കൊമ്മെമൊറേറ്റീവ് ലിഖിതമനുസരിച്ച് സിദി മഹ്രെസ് പത്താം നൂറ്റാണ്ടിലാണ് ഈ മോസ്ക് പണിതത്.
സമീപകാലത്ത് ഇത് അറ്റകുറ്റപ്പണികൾ തീർത്ത് പുനരുദ്ധാരണം നടത്തി.
ചിത്രശാല സിദി മഹ്രെസ് ഖെല്ലൊവ്വ മോസ്ക് പുനരുദ്ധാരണത്തിന് ശേഷം മോസ്കിലെ കൊമ്മൊമെറേറ്റീവ് ലിഖിതം സിദി മഹ്രെസ് ഖെല്ലൊവ്വ മോസ്കിന്റെ പ്രവേശനകവാടം സിദി മഹ്രെസ് ഖെല്ലൊവ്വ മോസ്കിന്റെ മിനാരം അവലംബങ്ങൾ
സിത്താര (ഗായിക) ഇംഗ്ലീഷ് വിലാസം https://ml.wikipedia.org/wiki/Sithara_Krishnakumar
മലയാളത്തിലെ ശ്രദ്ധേയമായ ഒരു ചലച്ചിത്രപിന്നണിഗായികയാണ് സിതാര കൃഷ്ണകുമാർ .
ടെലിവിഷൻ ചാനലുകളിലെ സംഗീതപരിപാടികളിലൂടെയും റിയാലിറ്റിഷോകളിലൂടെയുമാണ് ചലച്ചിത്രപിന്നണി രംഗത്തെത്തുന്നത്.
കൈരളി ടിവി യുടെ ഗന്ധർവസംഗീതം സീനിയേഴ്സ്-2004, ഏഷ്യാനെറ്റ് ചാനലിന്റെ സപ്തസ്വരങ്ങൾ, ജീവൻ ടിവി യുടെ വോയ്സ്-2004 തു‌ടങ്ങിയവയിലെ മികച്ച പാട്ടുകാരി ആയി തെരഞ്ഞെടുക്കപ്പെട്ടു.
മികച്ച പിന്നണിഗായികയ്ക്കുള്ള 2012ലെ കേരളസംസ്ഥാന ചലച്ചിത്രപുരസ്കാരം ലഭിച്ചു.
പിന്നീട് മികച്ച പിന്നണിഗായികക്കുള്ള 2017 ലെ  കേരള സംസ്ഥാന ചലച്ചിത്ര പുരസ്കാരവും ലഭിച്ചിരുന്നു.
രമേശ് പിഷാരടി സംവിധാനം ചെയ്ത ഗാന ഗന്ധർവൻ എന്ന ചിത്രത്തിൽ അഭിനയിച്ചിട്ടുണ്ട് സിതാര കൃഷ്ണകുമാർ.
മലപ്പുറം ജില്ലയിലെ തേഞ്ഞിപ്പാലത്ത് കെ.എം. കൃഷ്ണകുമാറിന്റെയും സാലിയുടെയും മകളായി ജനിച്ചു.
കാലിക്കറ്റ് യൂണിവേഴ്സിറ്റി കാമ്പസ് സ്കൂൾ,ഫാറൂഖ് കോളേജ്,കാലിക്കറ്റ് യൂണിവേഴ്സിറ്റി എന്നിവിടങ്ങളിലായി വിദ്യാഭ്യാസം പൂർത്തിയാക്കി.
ഇംഗ്ലീഷ് ഭാഷയിലും സാഹിത്യത്തിലും ബിരുദാനന്തര ബിരുദധാരിയാണ്.
പാലാ സി.കെ. രാമചന്ദ്രൻ , ഉസ്താദ് ഫയാസ് ഖാൻ , വിജയസേനൻ, രാമനാട്ടുകര സതീശൻ എന്നിവരുടെ അടുത്ത് സംഗീതമഭ്യസിച്ചു.
പുരസ്കാരങ്ങൾ മികച്ച പിന്നണിഗായികയ്ക്കുള്ള 2012 ലെ കേരളസംസ്ഥാന ചലച്ചിത്രപുരസ്കാരം(സെല്ലുലോയ്ഡ്) മികച്ച പിന്നണിഗായികയ്ക്കുള്ള 2017 ലെ കേരളസംസ്ഥാന ചലച്ചിത്രപുരസ്കാരം(വിമാനം) അവലംബം ↑ {{ cite news }} : Check date values in: | accessdate= and | date= ( help ) ↑ സിതാര കൃഷ്ണകുമാർ | M3DB.
COM ↑ പുറം കണ്ണികൾ Sithara (vocalist) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഈ പാട്ടിനുണ്ടേ അമ്പിളിച്ചന്തം - മാതൃഭൂമി Archived 2013-03-01 at the Wayback Machine .
സിത്താര ദേവി ഇംഗ്ലീഷ് വിലാസം https://ml.wikipedia.org/wiki/Sitara_Devi
ഭാരതീയായ കഥക് നർത്തകിയാണ് സിത്താര ദേവി (ജനനം : 1920 നവംബർ 08 - മരണം 2014 നവംബർ 25). 'നൃത്ത സാമ്രാജിനി' എന്ന് ടാഗോർ ഇവരെ വിശേഷിപ്പിച്ചിരുന്നു.
സ്വദേശത്തും വിദേശത്തുമായി നിരവധി കഥക് അവതരണങ്ങൾ നടത്തി.
കഥക് നൃത്തത്തിനു നൽകിയ സംഭാവനകൾക്ക് പത്മശ്രീ പുരസ്കാരം ലഭിച്ചു.
1920 നവംബർ 8 ന് കൊൽക്കത്തയിൽ ആണ് സിത്താര ജനിച്ചത്.
ധനലക്ഷ്മി എന്നായിരുന്നു കുട്ടിക്കാലത്തെ പേര്.
നൃത്താധ്യാപകനും സംസ്കൃത പണ്ഡിതനുമായിരുന്ന സുഖ്ദേവ് മഹാരാജും മത്സ്യകുമാരിയുമായിരുന്നു മാതാ പിതാക്കൾ.
വിസ്മൃതിയിലാകാറായ പാരമ്പര്യ കലാരൂപങ്ങളെ പുനരുജ്ജീവിപ്പിക്കണമെന്നുള്ള ടാഗോറിന്റെ നിർദ്ദേശത്തെത്തുടർന്ന് സുഖ്ദേവ് മഹാരാജ് കഥക് നൃത്തത്തിന്റെ പ്രചരണത്തിൽ ശ്രദ്ധിച്ചു.
അക്കാലത്ത് ദേവദാസീനൃത്തമെന്ന നിലയിലായിരുന്ന കഥകിനെ സുഖ്ദേവ് അതിന്റെ ഉള്ളടക്കം പരിഷ്കരിച്ച് പ്രബലമാക്കി.
തന്റെ മക്കളെയും കഥക് പഠിപ്പിച്ചു.
സിതാര നന്നേ ചെറുപ്പത്തിൽ തന്നെ ടാഗോറിന്റെ പ്രശംസയ്ക്കു പാത്രമായി.
ദേവദാസീനൃത്തവുമായി ബന്ധപ്പെട്ടവരെന്ന നിലയിൽ സമുദായത്തിൽ നിന്നും കുടുംബം ഒറ്റപ്പെട്ടു.
പിന്നീട് ബോംബെയിലേക്കു മാറിയ സിത്താരദേവിക്ക് ടാഗോർ, സരോജിനി നായിഡു തുടങ്ങിയ നിരവധി പ്രശസ്തർക്കു മുന്നിൽ നൃത്തം അവതരിപ്പിക്കാൻ അവസരം ലഭിച്ചു.
കഥകിനെ ജനകീയമാക്കുന്നതിൽ വലുതായ പങ്കുവഹിച്ച അവർ ആദ്യമായി ഒരു ഹിന്ദി ചലച്ചിത്രത്തിൽ അത് അവതരിപ്പിയ്ക്കുകയും ചെയ്തു.
മദർ ഇന്ത്യ എന്ന ചലച്ചിത്രത്തിലെ ഹോളി നൃത്തത്തോടെ സിനിമാഭിനയം അവസാനിപ്പിച്ചു.
2002 ൽ കേന്ദ്രസർക്കാർ പത്മഭൂഷൺ പുരസ്കാരത്തിനായി തിരഞ്ഞെടുത്തുവെങ്കിലും, സിത്താര ദേവി അതു നിരസിക്കുകയായിരുന്നു.
2014 നവംബർ 25 ന് സിത്താര ദേവി തന്റെ 94 ആമത്തെ വയസ്സിൽ അന്തരിച്ചു.
പുരസ്കാരങ്ങൾ കേന്ദ്ര സംഗീതനാടക അക്കാദമി പുരസ്കാരം (1969) പത്മശ്രീ (1973) കാളിദാസ് സമ്മാൻ(1995) നൃത്ത്യ നിപുൺ വിവാദങ്ങൾ
2002 ൽ കേന്ദ്രസർക്കാർ സിത്താര ദേവിക്ക് പത്മഭൂഷൺ ബഹുമതി നൽകാൻ തീരുമാനിച്ചുവെങ്കിലും, അവർ അത് നിരസിക്കുകയായിരുന്നു.
സർക്കാർ തന്നെ ബഹുമാനിക്കുന്നതിനു പകരം , അപമാനിക്കുകയാണെന്നും, കഥക് കലാരൂപത്തിന് താൻ നൽകിയ സംഭാവനകൾ പരിഗണിച്ച് ഭാരതരത്ന പുരസ്കാരത്തിൽ കുറഞ്ഞതൊന്നും താൻ സ്വീകരിക്കുകയില്ലെന്നും സിത്താര ദേവി പറയുകയുണ്ടായി.
പ്രശസ്ത കഥക് നർത്തകിയായിരുന്ന സിതാരാ ദേവി കൊൽകത്തയിലാണ് ജനിച്ചത്.
(ജ:നവം 8, 1920 – നവം:25, 2014).
ധനലക്ഷ്മി എന്നായിരുന്നു ആദ്യപേര്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സിത്താര ദേവി
സിത്താര
സിത്താര എന്നത് പല വ്യക്തികളെ കുറിക്കുന്നു സിത്താര (ചലച്ചിത്രനടി) സിത്താര (ഗായിക) സിത്താര ദേവി (കഥക് നർത്തകി) മോഹൻ സിത്താര (സംഗീതജ്ഞൻ) സിത്താർ (ഒരു സംഗീതോപകരണം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സിഗ്‌ബി ഇംഗ്ലീഷ് വിലാസം https://ml.wikipedia.org/wiki/ZigBee
സിഗ്‌ബി (ZigBee) എന്നത് വയർലെസ് പേഴ്സണൽ ഏരിയ നെറ്റ്വർക്കുകൾക്കുള്ള (WPAN) വ്യവസ്ഥയായ IEEE 802.15.4 -ൽ അധിഷ്ഠിതമായ, ചെറുതും, വളരെ കുറച്ചുമാത്രം ഊർജ്ജം ആവശ്യമുള്ളതുമായ ഡിജിറ്റൽ റേഡിയോകൾ ഉപയോഗിച്ചുള്ള വിവരകൈമാറ്റത്തിനുപയോഗിക്കുന്ന ഉന്നതതല കമ്യൂണിക്കേഷൻ പ്രോട്ടോക്കോളുകളുടെ ഒരു ഗണം ആണ്‌.
നീണ്ട ബാറ്ററി ആയുസ്സും, താഴ്ന്ന വിവരകൈമാറ്റ തോതും, സുരക്ഷിതമായ നെറ്റ്വർക്കിങും ആവശ്യമായ RF ആപ്ലിക്കേഷനുകളെയുദ്ദേശിച്ചാണ്‌ സിഗ്ബി പ്രധാനമായും രൂപപ്പെടുത്തിയിരിക്കുന്നത്.
ഹോം ഓട്ടോമേഷൻ ഡിവൈസുകളിലും സ്മാർട്ട് എനർജി ഡിവൈസുകളിലും കൂട്ടിച്ചേർക്കമട്ടിൽ ഇപ്പോൾത്തന്നെ വ്യാപകമായ് കണ്ടുവരുന്ന സിഗ്ബിയെ, ദി ഇന്റർനെറ്റ് ഓഫ് തിങ്സ് എന്നാണ് വിശേഷിപ്പിക്കുന്നത്.
വിശദീകരണം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വീടുകളിലെ ഹോം തിയേറ്റർ യൂണിറ്റ്‌, ഫയർ അലാം ഉൾപ്പെടെയുള്ള സുരക്ഷാ ഉപകരണങ്ങൾ, എയർ കണ്ടീഷണർ , അടുക്കള ഉപകരണങ്ങൾ എന്നിവയൊക്കെ പ്രവർത്തിപ്പിക്കുന്നത്‌ ഒറ്റ റിമോട്ട്‌ കൺട്രോളർ ഉപയോഗിച്ചാണെങ്കിൽ ഏറെ സൗകര്യപ്രദമായിരിക്കും.
ഇന്നത്‌ സാധ്യമല്ലെങ്കിലും നാളെ അത്‌ സാധ്യമാക്കാൻ കഴിയുമെന്നു വിശ്വസിക്കപ്പെടുന്ന ഒരു സാങ്കേതികവിദ്യയാണ് സിഗ്ബി.
ബ്ലൂടൂത്ത് , ഇൻഫ്രാറെഡ്‌ എന്നിവയ്‌ക്ക്‌ ശേഷമുള്ള ആഗോള കമ്യൂണിക്കേഷൻ പ്രോട്ടോക്കോൾ മാനദണ്ഡമാണ്‌ സിഗ്ബി.
കമ്പ്യൂട്ടറുകളെയും അനുബന്ധ ഉപകരണങ്ങളെയും തമ്മിൽ ഡിജിറ്റൽ റേഡിയോ തരംഗങ്ങളിലൂടെ ബന്ധപ്പെടുത്താവുന്ന വയർലെസ്സ്‌ പെഴ്‌സണൽ ഏരിയാ നെറ്റ്‌ വർക്കിംഗിന്റെ (WPAN) സ്‌പെസിഫിക്കേഷൻ ആണ്‌ സിഗ്‌ബി.
IEEE 802.15.4 നെറ്റ്‌വർക്കിംഗ്‌ സ്‌റ്റാൻഡേർഡിന്‌ കീഴിലുള്ളതാണിത്‌.
ബ്ലൂടൂത്ത്‌, ഇൻഫ്രാറെഡ്‌ എന്നിവയെ അപേക്ഷിച്ച്‌ ഡാറ്റാ കൈമാറ്റത്തിന്റെ തോത്‌ സിഗ്‌ബി ഉപകരണങ്ങളിൽ കുറവായിരിക്കും.
അതുകൊണ്ടുതന്നെ ഈ ഉപകരണങ്ങളുടെ ബാറ്ററി കാലാവധി കൂടുതലുമായിരിക്കും.
സാധാരണ ഇത്തരം സംവിധാനത്തിന്റെ പ്രവർത്തനപരിധി വളരെ കുറവാണ്‌.
സിഗ്‌ബിയുടെ കാര്യത്തിൽ അത്‌ 30 അടി വരെയേ ഉണ്ടാകൂ.
എങ്കിലും ഇതിന്റെ നെറ്റ്‌വർക്കിന്‌ നിരവധി ലെയറുകളുണ്ടാകും.
ഈ ലെയറുകളാകട്ടെ സിഗ്‌ബി സ്‌റ്റാൻഡേർഡിലുള്ള ഉപകരണങ്ങൾക്ക്‌ നിരവധി സൗകര്യങ്ങളായിരിക്കും ചെയ്‌തുകൊടുക്കുക;അതായത്‌ കുറഞ്ഞ ചെലവ്‌, സ്ഥായിയായ വിവരകൈമാറ്റം, കുറഞ്ഞ ദൂര പരിധിയിലെ പ്രവർത്തനം, കുറഞ്ഞ ഊർജ ഉപയോഗം, ആവശ്യമായ സുരക്ഷാ സംവിധാനം എന്നിങ്ങനെ.
ബ്ലൂടൂത്ത്‌ സാങ്കേതികത ഉള്ളപ്പോൾ പിന്നെന്തിന്‌ സിഗ്‌ബി എന്ന ചോദ്യം ഉയരാം.
ഏറ്റവും എളുപ്പത്തിൽ ഉപയോഗിക്കാവുന്ന വയർലെസ്സ്‌ സാങ്കേതികത എന്നാണ്‌ ഇതിന്‌ ഉത്തരം നൽകാനാവുന്നത്‌.
ബ്ലൂടൂത്തിന്റെ ബാൻഡ്‌വിഡ്‌ത്ത്‌ 1 എം.ബി.പി.എസ്‌.
ആയിരിക്കുമ്പോൾ സിഗ്‌ബിയുടേത്‌ ഇതിന്റെ നാലിലൊന്നേ വരൂ.
അതുപോലെ ഇതിന്റെ പ്രോട്ടോക്കോൾ സ്‌റ്റാക്ക്‌ സൈസും മറ്റുള്ള വയർലെസ്‌ സാങ്കേതികതയെ അപേക്ഷിച്ച്‌ മൂന്നിലൊന്ന്‌ മാത്രമേ ഉണ്ടാകൂ.
ഇതിലൊക്കെ ഉപരിയായി, വയർലെസ്‌ യു.എസ്‌.
ബികൾ, ഹാൻഡ്‌സെറ്റുകൾ, ഹെഡ്‌സെറ്റുകൾ എന്നിവയെയാണ്‌ ബ്ലൂടൂത്ത്‌ ലക്ഷ്യം വക്കുന്നതെങ്കിൽ സിഗ്‌ബിയുടെ മേഖലയാകട്ടെ സെൻസറുകൾ, റിമോട്ട്‌ കൺട്രോളുകൾ, ബാറ്ററി ഉപയോഗിച്ച്‌ പ്രവർത്തിക്കുന്ന ഉൽപന്നങ്ങൾ തുടങ്ങിയവയാണ്‌.
സിഗ്‌ബി റോഡുകളുടെ വേക്കപ്പ് ടൈം 30 മില്ലീ സെക്കൻഡിലും താഴെയാണ് , പക്ഷെ ബ്ലൂടൂത്തിന്റേത് കുറഞ്ഞത് 3 സെക്കൻഡുകളാണ് .
എങ്കിലും ഇത്‌ ബ്ലൂടൂത്തുമായി മത്സരിക്കാനുള്ളതോ അല്ലെങ്കിൽ അതിന്‌ അനുബന്ധമാകുന്നതോ ആയ സാങ്കേതികത ആയിരിക്കില്ല.
മറിച്ച്‌, മറെറാരു മേഖലയിലെ ആപ്ലിക്കേഷനുകളെ ലക്ഷ്യം വച്ചുള്ളതായിരിക്കുമിത്‌.
സിഗ്ബി കൂട്ടായ്മ
സിഗ്‌ബി അടിസ്ഥാനമാക്കിയുള്ള ഉപകരണങ്ങളുടെ ഉത്‌പാദനത്തിനായി ഒരുകൂട്ടം കമ്പനികൾ ചേർന്ന്‌ ഒരു സിഗ്‌ബി അലയൻസ്‌ ഉണ്ടാക്കിയിട്ടുണ്ട്‌.
ഇതിൽ അംഗമായിക്കഴിഞ്ഞാൽ ആഗോള മാനദണ്ഡത്തിന്‌ അനുസൃതമായി സിഗ്‌ബി ചിപ്‌സെറ്റുകൾ ഉപയോഗിച്ച്‌ ഉപകരണങ്ങൾ നിർമ്മിക്കാം.
ഫിലിപ്‌സ്‌ , മോട്ടോറോള , ഇന്റൽ , എച്ച്‌.
പി. തുടങ്ങിയ വൻകിട കമ്പനികളുൾപ്പടെ ഇരുന്നൂറിലധികം കമ്പനികൾ ഈ കൂട്ടായ്‌മയിൽ ഇപ്പോൾ അംഗങ്ങളാണ്‌.
ഏറെ താമസിയാതെ ടി.വിയും ഫ്രിഡ്‌ജും മ്യൂസിക്‌ സിസ്‌റ്റവുമൊക്കെ ഒറ്റ റിമോട്ട്‌ കൺട്രോൾ കൊണ്ട്‌ നമുക്ക്‌ നിയന്ത്രിക്കാനുമാകും.
IEEE 802 പുറത്തേക്കുള്ള കണ്ണികൾ ZigBee Alliance IEEE 802.15.4 web site open-ZB : an open-source toolset for the IEEE 802.15.4 and ZigBee protocols ZigBeeLinks Archived 2007-09-28 at the Wayback Machine .
: Information and links about hardware, solutions and development of zigbee and 802.15.4 applications.
Design Considerations when Using ZigBee Archived 2007-09-28 at the Wayback Machine .
Listing of major ZigBee semiconductor suppliers ZigBee Wireless Networks for Industrial Systems (white paper) ZigBee introduction course An introduction on ZigBee in the English and Dutch language.
Comparing WLAN and ZigBee for embedded applications Archived 2007-09-28 at the Wayback Machine .
Who Needs ZigBee?
Archived 2007-08-29 at the Wayback Machine .
- Explains the difference between wireless standards, and provides insight into how ZigBee differs from the others.
Palowireless ZigBee Resource Center Archived 2007-01-27 at the Wayback Machine .
Articles, news and resources.
Zigbuzz an open source ZigBee stack for the Linux kernel.
A ZigBeeTM-subset/IEEE 802.15.4TM Multi-platform Protocol Stack Archived 2012-12-12 at Archive.is A ZigBee-subset/IEEE 802.15.4 multi-platform stack for educational, research, personal use; compatible with Microchip PICDEMZ and TI/Chipcon CC2430 SOC platforms.
Using ZigBee Wireless Networking to Develop Commercial Products Archived 2007-09-29 at the Wayback Machine .
ZigBee Resources Including whitepapers, glossary and specification updates
സിങ്കരാക്ക് തടാകം
സിങ്കരാക്ക് തടാകം ഇന്തോനേഷ്യയിലെ വെസ്റ്റ് സുമാത്ര യിലുള്ള ഒരു തടാകമാണ്.
ഇത് പഡാംഗ് പഞ്ചാംഗ് , സൊലോക്ക് എന്നീ നഗരങ്ങൾക്കിടയിലാണ് സഥിതിചെയ്യുന്നത്.
107.8 ചതുരശ്ര കിലോമീറ്റർ വിസ്തീർണ്ണമുള്ള ഈ തടാകത്തിൻ 21 കിലോമീറ്റർ നീളവും 7 കിലോമീറ്റർ വീതിയുമുണ്ട്.
തടാകത്തിലെ അധിക ജലം സ്വാഭാവികമായി ഒഴുകി ഒമ്പിലിൻ നദി യിലെത്തുകയും നദി കിഴക്കോട്ടൊഴുകി മലാക്ക കടലിടുക്കിൽ ചെന്നു ചാടുകയും ചെയ്യുന്നു.
സിങ്ക് ഓക്സൈഡ് ഇംഗ്ലീഷ് വിലാസം https://ml.wikipedia.org/wiki/Zinc_oxide
ZnO എന്ന രാസസൂത്രമുള്ള ഒരു അകാർബണിക സംയുക്തമാണ് സിങ്ക് ഓക്സൈഡ് .
ജലത്തിൽ ലയിക്കാത്ത വെളുത്ത പൊടിയാണ് ZnO, ഇത് റബ്ബർ , പ്ലാസ്റ്റിക് , സെറാമിക്സ് , ഗ്ലാസ് , സിമന്റ് , ലൂബ്രിക്കന്റ്സ് , മരുന്നുകൾ, സുഗന്ധദ്രവ്യങ്ങൾ, സീലന്റ്സ്, പെയിൻറുകൾ, ഭക്ഷണപദാർഥങ്ങൾ, ബാറ്ററികൾ, ഫെറൈറ്റുകൾ, ഫയർ റിട്ടാർഡൻറുകൾ, ഫസ്റ്റ്-എയ്ഡ് ടേപ്പുകൾ തുടങ്ങി നിരവധി വസ്തുക്കളിലും ഉത്പന്നങ്ങളിലും ഒരു അഡിറ്റീവ് ആയി ഉപയോഗിക്കുന്നു.
പ്രകൃതിദത്തമായി ഇത് സിൻസൈറ്റ് ധാതു ആയി കാണപ്പെടുന്നുണ്ടെങ്കിലും സിങ്ക് ഓക്സൈഡ് കൂടുതലും കൃത്രിമമായി നിർമ്മിക്കപ്പെടുന്നു.
ഇതും കാണുക Depleted zinc oxide Zinc oxide nanoparticle Gallium(III) nitride List of inorganic pigments Zinc Zinc oxide eugenol Zinc peroxide Zinc smelting Zinc-air battery Zinc–zinc oxide cycle അവലംബം Cited sources Reviews A. Bakin and A. Waag "ZnO Epitaxial Growth" (28 pages) Chapter in “Comprehensive Semiconductor Science and Technology“ 6 Volume Encyclopaedia, ELSEVIER, edited by Pallab Bhattacharya, Roberto Fornari and Hiroshi Kamimura, ISBN 978-0-444-53143-8 പുറം കണ്ണികൾ Zincite properties International Chemical Safety Card 0208 .
NIOSH Pocket Guide to Chemical Hazards .
സിങ്ക് ഓക്സൈഡ് in the Pesticide Properties DataBase (PPDB) Zinc white pigment at ColourLex
സിഗ്രിയൂർ തോമാസ്‌ദോട്ടിർ ഇംഗ്ലീഷ് വിലാസം https://ml.wikipedia.org/wiki/Sigr%C3%AD%C3%B0ur_T%C3%B3masd%C3%B3ttir
ഗൾഫോസ് വെള്ളച്ചാട്ടങ്ങളെ വ്യവസായവൽക്കരണത്തിൽ നിന്ന് സംരക്ഷിക്കുന്ന ഒരു ഐസ്‌ലാൻഡിക് പരിസ്ഥിതി പ്രവർത്തകയായിരുന്നു സിഗ്രിയൂർ തോമാസ്‌ദോട്ടിർ (1871 - 1957).
ഐസ്‌ലൻഡിലെ ആദ്യത്തെ പരിസ്ഥിതി പ്രവർത്തകയായി അവർ പരക്കെ കാണപ്പെടുകയും ഗൾഫോസിനടുത്തുള്ള ഒരു ശിൽപത്തിൽ സ്‌മാരകം ആക്കുകയും ചെയ്‌തിരിക്കുന്നു.
1874-ൽ ബ്രത്തോൾട്ടിൽ ജനിച്ച തോമാസ്ദോത്തിർ അവരുടെ കുടുംബത്തിന്റെ ആടു ഫാമിലാണ് വളർന്നത്.
അവൾക്ക് ഔദ്യോഗിക വിദ്യാഭ്യാസമൊന്നും ലഭിച്ചില്ലെങ്കിലും നന്നായി വായിക്കുകയും കലാപരമായി പഠിക്കുകയും ചെയ്തു.
അവളും അവരുടെ സഹോദരിമാരും വെള്ളച്ചാട്ടം സന്ദർശിക്കുന്നവർക്ക് വഴികാട്ടിയായി പ്രവർത്തിച്ചിരുന്നു.
1907-ൽ, തോമാസ്‌ദോത്തിറിന്റെ പിതാവ്, തോമസ് ടോമസൻ ഉൾപ്പെടെയുള്ള ഭൂവുടമകൾ, ഗൾഫോസ് വെള്ളത്തിനടിയിലാകുന്ന ഹ്വിറ്റ നദിക്ക് കുറുകെ ഒരു ജലവൈദ്യുത അണക്കെട്ട് നിർമ്മിക്കാൻ അനുവദിക്കുന്നതിനുള്ള കരാറിൽ ഒപ്പുവച്ചു.
ഈ ഇടപാടിൽ അസ്വസ്ഥനായ തോമാസ്ദോത്തിർ വികസനത്തിനെതിരെ നിയമനടപടി സ്വീകരിക്കുകയും നിരവധി പ്രതിഷേധങ്ങൾ നടത്തുകയും ചെയ്തു.
ഗവൺമെന്റ് ഉദ്യോഗസ്ഥരെ കാണുന്നതിനായി അവൾ റെയ്‌ക്‌ജാവിക്കിലേക്ക് 120 കിലോമീറ്റർ കാൽനടയായി നിരവധി ട്രെക്കുകൾ നടത്തി, പിന്നീട് വെള്ളച്ചാട്ടത്തിൽ എറിയുമെന്ന് ഭീഷണിപ്പെടുത്തി.
അവളെ നിയമപരമായി പ്രതിനിധീകരിച്ചത് സ്വീൻ ബിയോൺസൺ ആയിരുന്നു.
പിന്നീട് ഐസ്‌ലൻഡിന്റെ ആദ്യ പ്രസിഡന്റായി.
തോമാസ്ദോത്തിറിന്റെ ശ്രമങ്ങൾ ആത്യന്തികമായി നിയമവ്യവസ്ഥയിൽ പരാജയപ്പെട്ടെങ്കിലും നല്ല ജനശ്രദ്ധ നേടി.
പിന്നീട് പാട്ടക്കരാർ റദ്ദാക്കപ്പെടുകയും ജലവൈദ്യുത പദ്ധതി ഒരിക്കലും നിർമ്മിക്കപ്പെടുകയും ചെയ്തില്ല.
ഗൾഫോസും ചുറ്റുമുള്ള പ്രദേശവും ഒടുവിൽ ഐസ്‌ലാൻഡിക് സർക്കാരിന് വിൽക്കുകയും 1979-ൽ ഒരു സ്ഥിരം സംരക്ഷണ കേന്ദ്രമാക്കി മാറ്റുകയും ചെയ്തു.
തോമാസ്ദോത്തിർ 1957-ൽ അന്തരിച്ചു, അദ്ദേഹത്തെ ഹൗക്കടലൂർ സെമിത്തേരിയിൽ അടക്കം ചെയ്തു.
ശിൽപിയായ റികാരൂർ ജോൺസൺ ഗൾഫോസിനടുത്തുള്ള തോമാസ്ദോത്തിറിന് ഒരു സ്മാരകം നിർമ്മിച്ചു.
സിങ്കം ഇംഗ്ലീഷ് വിലാസം https://ml.wikipedia.org/wiki/Singam
ഹരിയുടെ സംവിധാനത്തിൽ സൂര്യ അനുഷ്ക ഷെട്ടി സഞ്ജയ് കുമാർഎന്നിവർ പ്രധാന കഥാപാത്രങ്ങളെ അവതരിപ്പിച്ച് സൺ പിക്ച്ചേർസും റിലയൻസ് ബിഗ് പിക്ച്ചേർസും 28 മെയ് 2010ൽ പുറത്തിറക്കിയ തമിഴ് ചലച്ചിത്രമാണ് സിങ്കം .
യമുഡു എന്ന നാമകരണത്തിൽ തെലുങ്കിലേക്ക് ഈ ചലച്ചിത്രം പരിഭാഷപ്പെടുത്തിയിട്ടുണ്ട് .
അഭിനേതാക്കൾ അഭിനേതാവ് കഥാപാത്രം സൂര്യ ദുരൈസിങ്കം അനുഷ്ക ഷെട്ടി കാവ്യ മഹാലിന്ഗം പ്രകാശ് രാജ് മയിൽവാഗനം നസ്സാർ
മഹാലിന്ഗം വിവേക് യെട്ടു എരിമലൈ വിജയകുമാർ മന്ത്രി ഗാനങ്ങൾ നാനെ ഇന്ദിരൻ :  ബെന്നി ദയാൽ, മനിക്ക .
എൻ ഇദയം : സുജിത്ര, ടിപ്പു .
സ്റ്റോൾ മൈ ഹാർട്ട് : ഷാൻ, മേഘ .
കാതൽ വന്താലെ : ബാബ സെഗൽ, പ്രിയദർശിനി .
സിങ്കം : ദേവി ശ്രീപ്രസാദ് .
പുറത്തേക്കുള്ള കണ്ണികൾ സിങ്കം ഇന്റർനെറ്റ് മൂവി ഡാറ്റാബേസിൽ
സിങ്കോണ ഇംഗ്ലീഷ് വിലാസം https://ml.wikipedia.org/wiki/Cinchona
ഹോമിയോപ്പതിയിൽ ജർമ്മൻ ഭിഷഗ്വരനായ സാമുവൽ ഹാനിമാൻ പരീക്ഷണം നടത്തിയ സസ്യമായിരുന്നു സിങ്കോണ (Cinchona).
മലമ്പനിക്കുള്ള ഏറ്റവും പ്രധാന ഔഷധമായ ക്വിനിൻ ഉത്പാദിപ്പിച്ചത് ഈ സസ്യത്തിൽ നിന്നുമാണ്‌ .
തെക്കേ അമേരിക്കയാണ്‌ സിങ്കോണയുടെ ജന്മദേശം.
സിങ്കോണ എന്ന പേര്‌ ഉണ്ടായത് പെറുവിലെ വൈസ്രോയിയുടെ ഭാര്യയായ സിങ്കോൺ Chinchon എന്ന പേരിൽ നിന്നുമാണ്‌ .
എങ്കിലും നീലഗിരി , ഊട്ടി , സിക്കിം , ഹിമാലയസാനുക്കളിലും സിങ്കോണ കൃഷിചെയ്തുവരുന്നു .
സിങ്കോണ മരം എട്ടു മീറ്റർ വരെ ഉയരത്തിൽ വളരുന്ന നിത്യഹരിത വൃക്ഷമാണ്.
സിങ്കോണയുടെ മരപ്പട്ടയാണ് ഔഷധ യോഗ്യമായ ഭാഗമായി ആയുർവേദത്തിൽ ഉപയോഗിക്കുന്നത്.
തിക്ത രസവും ലഘു രൂക്ഷ ഗുണവും ഉഷ്ണവീര്യവും കടുവിപാകവുമാണ് സിങ്കോണയുടെ ആയുർവേദത്തിലെ രസാദി ഗുണങ്ങൾ ഔഷധം സിങ്കോണ കായ്
പ്രധാനമായും ഉണ്ടാക്കുന്ന ഔഷധം മലമ്പനിക്കെതിരെയുള്ള മരുന്നായ ക്വിനിൻ ആണ്‌.
പനി വിറയൽ, വിയർപ്പ് എന്നീ ലക്ഷണങ്ങളോടെ ഉണ്ടാകുന്ന മലമ്പനിക്കാണ്‌ ക്വിനിൻ സാധാരണ ഉപയോഗിക്കുന്നത്.
കൂടാതെ സാധാരണയിൽ കവിഞ്ഞ വിശപ്പ്, ഭക്ഷണം കഴിച്ച ഉടനേ വീണ്ടും കഴിക്കണം എന്നുള്ള തോന്നൽ, എല്ലാ ഭക്ഷണ സാധനങ്ങളോടും അത്യാർത്തി, ദഹനത്തിന്‌ താമസം, വറുവേദന, വയർ സ്തംഭനം എന്നുതുടങ്ങി വർദ്ധിച്ച രക്തവാതത്തിനുവരെ ക്വിനിൻ ഉപയോഗിക്കുന്നു .
ചെവിയിൽ നിന്നും ഉണ്ടാകുന്ന പഴുപ്പ്, മൂക്കിൽ നിന്നും രക്തംവരിക , സ്വപ്നസ്ഖലനം എന്നീ അവസ്ഥവിശേഷങ്ങൾക്ക് സിങ്കോണയിൽ നിന്നുമുള്ള ഔഷധം ഉപയോഗിക്കുന്നു .
ഗുണം   :ലഘു, രൂക്ഷം
വീര്യം   :ഉഷ്ണം
വിപാകം :കടു ഔഷധയോഗ്യ ഭാഗം
മരപ്പട്ട ഔഷധപ്രയോഗങ്ങൾ
മലേറിയ രോഗികൾക്ക് ക്വിനൈൻ ചേർത്തുണ്ടാക്കുന്ന ഗുളികകൾ 150 മി.ഗ്രാം മുതൽ 600 മി.ഗ്രാം വരെ ദിവസം ഒന്നോ രണ്ടോ നേരം തുടർച്ചയായി 21 ദിവസം കൊടുത്തു വരുന്നു.
രോഗിയുടെ പ്രായവും രോഗാവസ്ഥയും അനുസരിച്ചാണ് മരുന്ന് ക്രമപ്പെടുത്തണ്ടത്.
കൂടാതെ ഡിങ്കോണയ്ക്ക് കൃമിനാശക ശക്തിയുണ്ട്, കഫപിത്ത വികാരങ്ങൾ ഇല്ലാതാക്കുന്നതിന് ഉത്തമമാണ് രാസഘടകങ്ങൾ
ക്വിനൈൻ, ക്വിനൈഡിൻ, സിങ്കൊണൈൻ,സിങ്കോണിഡിൻ, ക്വിനിക് ആസിഡ്, സിങ്കൊറ്റാനിക് ആസിഡ്, സിങ്കോഫുൾവിക് ആസിഡ് എന്നിവയെല്ലാം സിങ്കോണയുടെ തൊലിയിൽ അടങ്ങിയിരിക്കുന്ന രാസഘടകങ്ങളാണ്.
ഇതിൽ ക്വിനൈൻ കൊറോണ വൈറസ് രോഗത്തിന് ഫലപ്രദമായി ഉപയോഗിച്ച് വരുന്നു.
അവലംബം 1 2 3 4 ഡോ.രാമൻ നമ്പൂതിരിയുടെ അത്ഭുത ഔഷധച്ചെടികൾ എന്ന പുസ്തകത്തിൽ നിന്നും.
താൾ 132,133.
H C Publishing House, Thrissure ↑ http://www.rain-tree.com/quinine.htm ↑ ആയുർവേദം ഔഷധ സസ്യങ്ങളും ഒറ്റമൂലികളും, M Sasidharan Nair ↑ ആയുർവേദം ഔഷധ സസ്യങ്ങളും ഒറ്റമൂലികളും, M Sasidharan Nair
സിഗൗരി കാസിൽ ഇംഗ്ലീഷ് വിലാസം https://ml.wikipedia.org/wiki/Sigouri_Castle ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
മധ്യകാലഘട്ടത്തു സൈപ്രസിൽ നിർമ്മിച്ച ഒരു കോട്ടയായിരുന്നു സിഗൗരി കാസിൽ .
തലസ്ഥാനമായ നിക്കോസിയയിൽ നിന്നുള്ള സൈനികർക്ക് ഫമാഗുസ്തയിലോ ലാർനാക്കയിലോ ഉള്ള തീരദേശ തുറമുഖങ്ങളിലേക്കുള്ള യാത്രാമധ്യേ തങ്ങുന്നതിന് അതിന്റെ സ്ഥാനം സുഗമമാക്കിയിരുന്നു.
1391-ൽ ഫമാഗുസ്തയെ ജെനോയിസ് കീഴടക്കിയതിന് ശേഷം ഒരു അതിർത്തി കോട്ടയായാണ് ഈ കോട്ട നിർമ്മിച്ചത്.
ദ്വീപ് വെനീഷ്യ ഏറ്റെടുത്തതിനുശേഷം ഈ കോട്ട ഉപയോഗശൂന്യമായി.
പ്രാസ്റ്റിയോയിൽ നിന്ന് തെക്ക് 4 kilometres (2.5 mi) അകലെയാണ് സിഗൗരി സ്ഥിതി ചെയ്യുന്നത്.
ഇന്ന് യാതൊരു പ്രാധാന്യവുമില്ലാത്ത ഈ കോട്ട ഫമാഗുസ്ത , കൈറേനിയ, ലിമാസോൾ , ലാർനാക്ക എന്നിവിടങ്ങളിലേക്ക് പോകുന്ന യാത്രക്കാരുടെ ഒരു വഴിത്തിരിവായിരുന്നു.
കോട്ടയുടെ നിർമ്മാണത്തിന് മുമ്പ് ഈ സ്ഥലം നിക്കോസിയ ആർച്ച് ബിഷപ്പിന്റെ ആസ്ഥാനമായിരുന്നു.